b"\n_START_ARTICLE_\nGormlaith\n_START_SECTION_\nVida\n_START_PARAGRAPH_\nGormlaith va n\xc3\xa9ixer a Naas, al Comtat de Kildare, Irlanda, com a filla de Murchad mac Finn, Rei de Leinster, germana del seu successor, Mael M\xc3\xb3rdha mac Murchada. Es va casar amb Olaf Cuar\xc3\xa1n, el Viking rei de Dubl\xc3\xadn i York fins a la seva mort l'any 981 i va ser la mare del seu fill, el Rei Sigtrygg Silkbeard. Posteriorment, despr\xc3\xa9s de la derrota del seu fill Sigtrygg  a la Batalla de Glen Mama el 999, Gormlaith es va casar amb Brian Boru, el Rei de Munster i Gran Rei d'Irlanda, donant a llum al seu fill i \xc3\xbaltim rei de Munster, Donnchad mac Briain. Tamb\xc3\xa9 es diu que es va casar amb M\xc3\xa1el Sechnaill mac Domnaill despr\xc3\xa9s de la mort d'Olaf, per\xc3\xb2 les fonts d'aquesta informaci\xc3\xb3 s\xc3\xb3n menys fiables.\xc2\xa0_NEWLINE_Gormlaith \xc3\xa9s famosa per presumptament incitar als homes fins a tal punt que, suposadament va causar la Batalla de Clontarf, l'any 1014 per\xc3\xb2 aquest episodi nom\xc3\xa9s existeix en fontsliter\xc3\xa0ries no contempor\xc3\xa0nies escrites molt despr\xc3\xa9s de la seva mort, sent altament improbable que aquest esdeveniment pass\xc3\xa9s mai. La majoria de informacions sobre Gormlaith van ser escrites molt despr\xc3\xa9s de la seva vida fent que es conegui molt poca cosa sobre la figura hist\xc3\xb2rica real.\n_START_SECTION_\nLiteratura medieval\n_START_PARAGRAPH_\nGormlaith ha estat descrita en molts contextos des de la seva mort, i \xc3\xa9s coneguda per la seva descripci\xc3\xb3 al Cogadh Gaedhil re Gallaibh Aquesta obra liter\xc3\xa0ria va ser escrita entre 1103 i 1111 per un descendent de Brian Boru, Muirchertach Ua Briain. Aquest text detalla l'ascens al poder del seu avantpassat en un esfor\xc3\xa7 per destacar el prestigi de la seva dinastia. _NEWLINE_Nj\xc3\xa1l's  Saga, una obra liter\xc3\xa0ria islandesa del segle tretze, es referia a ella com Kormlo\xc3\xb0, mostrant-la com una gelosa divorciada bolcada en una venjan\xc3\xa7a envers el seu ex-marit Brian Boru."